Downloaded from MoviesMod.org | Visit & Support
ΠΕΡΙΕΧΟΝΤΑΙ ΘΕΜΑΤΑ ΣΕΞΟΥΑΛΙΚΗΣ ΕΠΙΘΕΣΗΣ ΚΑΙ ΚΑΚΟΠΟΙΗΣΗΣ ΠΑΙΔΙΩΝ.
ΣΥΝΙΣΤΑΤΑΙ Η ΔΙΑΚΡΙΤΙΚΟΤΗΤΑ ΤΟΥ ΘΕΑΤΗ.
ΒΟΡΕΙΟΔΥΤΙΚΟ ΑΡΚΑΝΣΑΣ
Μια βόμβα πέφτει, καθώς αποκαλύπτεται ένα σκοτεινό οικογενειακό μυστικό.
Ο Τζος Ντάγκαρ, ο μεγαλύτερος γιος,
κατηγορήθηκε ότι επανειλημμένα κακοποίησε πέντε ανήλικα κορίτσια.
Συμπεριλαμβανομένων των ίδιων του των αδελφών.
ΣΚΑΝΔΑΛΟ ΚΑΚΟΠΟΙΗΣΗΣ - ΤΟ TLC ΣΤΑΜΑΤΑ ΤΟ "19 KIDS AND COUNTING"
Ο στρατιώτης Τζόζεφ Χάτσενς μίλησε σκληρά στον Τζος.
Παρεμπιπτόντως, ο Χάτσενς εκτίει 56 χρόνια φυλάκισης για παιδική πορνογραφία.
Είναι δύσκολο να το κρύψεις αυτό.
Πολλοί άνθρωποι νιώθουν
ότι "Δεν ήταν ειλικρινείς μαζί μας".
ΤΖΙΛ ΝΤΙΛΑΡΝΤ ΜΕΛΟΣ ΟΙΚΟΓΕΝΕΙΑΣ ΝΤΑΓΚΑΡ
Με έπαιρνε κλαίγοντας κάθε φορά που αναφερόταν.
Κανείς δεν ήξερε τίποτα.
Ήμασταν αρραβωνιασμένοι, και δεν είχα ιδέα γι' αυτό.
Ευχαριστώ.
Όταν έμαθα τι συνέβη με τις ανιψιές μου,
κατέρρευσα και έκλαψα.
Και δεν μπορούσα καν να τους συμπαρασταθώ,
γιατί ήταν μυστικό, και κανείς δεν μου είπε την αλήθεια.
ΝΤΙΑΝΑ ΝΤΑΓΚΑΡ ΑΔΕΡΦΗ ΤΟΥ ΤΖΙΜ ΜΠΟΜΠ
Ο μπαμπάς μου, οι παραγωγοί κι ο κόσμος μιλούσαν γι' αυτό.
Ήταν επείγον να αποφασίσουν πώς θα χειριζόταν το σόου
στον απόηχο των γεγονότων του 2015.
Όσον αφορά την αποκατάσταση και τον έλεγχο της ζημιάς,
απλώς νιώθεις ότι πέφτει σ' εσένα το βάρος και η ευθύνη
να βοηθήσεις, γιατί είσαι ο μόνος που μπορεί.
Ευλογημένες Οικογένειες ΜΥΣΤΙΚΑ ΤΩΝ ΝΤΑΓΚΑΡ
Απόψε, για πρώτη φορά,
η οικογένεια που έγινε γνωστή για τις συντηρητικές χριστιανικές αξίες της
και τα 19 παιδιά της, μιλάει ανοιχτά.
ΙΟΥΝΙΟΣ 2015
Πάμε πίσω στο 2002.
Πώς μάθατε ότι υπήρχε πρόβλημα με τον Τζος;
Η ΣΥΝΕΝΤΕΥΞΗ ΤΩΝ ΝΤΑΓΚΑΡ
Ήταν περίεργος για τα κορίτσια,
και τις είχε ουσιαστικά αγγίξει πάνω από τα ρούχα τους
ενώ κοιμόντουσαν. Δεν ήξεραν ότι το είχε κάνει.
Κι έτσι...
Δεν θυμάμαι να έγιναν έτσι τα πράγματα.
Δεν ήταν πολύ ειλικρινής στη συνέντευξη.
Και δεν ήταν αλήθεια ότι έστειλε τον Τζος σε μια εγκατάσταση του ΙΒΑΖ.
Ανησυχήσατε καθόλου ότι η θεραπεία δεν λειτούργησε,
ειδικά με τόσα πολλά μικρά παιδιά στο σπίτι;
Όχι. Ο Τζος ήταν άλλος άνθρωπος.
Ακόμα και μετά από αυτό, εγώ και η Τζέσα νιώσαμε το βάρος να πέφτει σε εμάς.
Σε λίγο, σε μια προεπισκόπηση της βασικής ιστορίας,
δύο από τις αδελφές που αυτοχαρακτηρίζονται ως θύματα του Τζος
για πρώτη φορά.
Μετά την εκπομπή της Μέγκιν Κέλι,
υπήρξε διαρροή στη σελίδα της Άσλεϊ Μάντισον.
ΤΖΕΝ ΣΑΤΦΙΝ YOUTUBE, FUNDIE FRIDAYS
Κι άλλη βόμβα.
ΑΥΓΟΥΣΤΟΣ 2015
Ο πρώην σταρ του ριάλιτι, Τζος Ντάγκαρ, και πάλι κατηγορούμενος
μετά την αποκάλυψη της Άσλεϊ Μάντισον,
τη σελίδα που είναι γνωστή για τα προξενιά σε άπιστους.
Υποθέτω ότι το διαβάσατε στις εφημερίδες ή το είδατε στην τηλεόραση,
μα έχουμε περάσει πολλές δοκιμασίες.
Θα μπορούσε να έχει τακτοποιηθεί με διαφορετικό τρόπο,
αν ο αδελφός μου καταλάβαινε ότι έπρεπε να βοηθήσει τον γιο του.
Δεν νομίζω ότι χρειάζεται να μιλήσω στον Τζος.
Θα μιλήσω στον Ουράνιο Πατέρα μας.
Τώρα, η πορνοστάρ Ντάνικα Ντίλον δίνει λεπτομέρειες για το σεξ με τον Τζος.
ΣΕΠΤΕΜΒΡΙΟΣ 2015
Αν και ήταν συναινετικό, ένιωσα σχεδόν σαν να με βίαζαν.
Έκανε σεξ με τον Ντάγκαρ ενώ η γυναίκα του ήταν έγκυος.
Την είχε πληρώσει χιλιάδες για να μη μιλήσει.
Η οικογένεια Ντάγκαρ δεν έχει κάποια περίεργη γοητεία.
Κρύβει μια τρομακτική ιστορία
ΤΖΟΣ ΠΙΣ ΠΑΣΤΟΡΑΣ, ΔΗΜΟΣΙΟΓΡΑΦΟΣ
που ειπώθηκε ξανά και ξανά
σε πολλές άλλες οικογένειες.
Ενόχλησε πολλούς ανθρώπους,
που τελικά έβγαλαν τον μεγεθυντικό φακό,
λέγοντας "Περίμενε, τι είναι αυτό; Τι πραγματικά συμβαίνει;"
ΕΪΜΙ ΚΙΝΓΚ ΞΑΔΕΡΦΗ ΤΩΝ ΝΤΑΓΚΑΡ
Εντάξει.
Πώς είναι να είστε εδώ;
- Σουρεαλιστικό. - Ναι.
Αυτή είναι σίγουρα η λέξη.
Είναι κάτι πολύ περισσότερο από φωτογραφίες στο TikTok.
Πλέον, και μόνο που είμαι εδώ κόβω τις επαφές με την οικογένειά μου,
αλλά τέλος πάντων.
ΛΙΝΤΣΕΪ ΓΟΥΙΛΙΑΜΣ ΠΡΩΗΝ ΙΒΑΖ
Ο φίλος μου μού έδωσε μια σοφή συμβουλή,
λέγοντάς μου "Πρέπει να προχωρήσεις με τόλμη,
"γιατί αυτός είναι ο ιερός χώρος που διεκδίκησες χρόνια πριν
"όταν είπες ότι αυτό πρέπει να σταματήσει,
"και οι άνθρωποι να μάθουν τι πραγματικά συνέβη".
Κι έτσι, είμαι... Προσπαθώ απλώς να...
Λοιπόν, όταν οι Ντάγκαρ πρωτοβγήκαν στο TLC,
ήμουν πολύ φρικαρισμένη.
"Όχι, όχι. Αυτό είναι... Δεν είναι...
"Δεν χρειάζεται να το δω, γιατί το έζησα".
Με έβαλαν στον κόσμο του Μπιλ Γκόθαρντ,
όταν ήμουν οκτώ χρονών.
Ξεκίνησε με τους γονείς μου να παρακολουθούν σεμινάρια του ΙΒΑΖ.
ΙΝΣΤΙΤΟΥΤΟ ΣΤΙΣ ΒΑΣΙΚΕΣ ΑΡΧΕΣ ΖΩΗΣ
Έτσι, σταμάτησα το σχολείο.
Ήξερα πώς ήταν η δομή του δημόσιου σχολείου,
κι η ιδέα να κάθομαι στο υπόγειο με τα δύο αδέρφια μου
με κουτιά γάλα και κάτι σανίδες για γραφεία, είπα
"Τι είναι αυτή η παλιοκατάσταση;"
Οι Ντάγκαρ, συμμετείχαν ως ομιλητές στα συνέδρια του ΙΒΑΖ
πολύ πριν ακούσω γι' αυτούς στην τηλεόραση.
Όταν απέκτησαν δημοσιότητα εκεί, σοκαρίστηκα, απογοητεύτηκα.
ΤΑΡΑ ΟΑΘΑΟΥΤ - ΦΛΟΪΝΤ ΟΑΘΑΟΥΤ ΠΡΩΗΝ ΙΒΑΖ
Οι γονείς μου αποφάσισαν να διδαχτούμε κατ' οίκον.
Ξέρω ότι ήθελαν να επιβλέπουν τι είδους εκπαίδευση θα είχαμε.
Όταν γνωριστήκαμε, όταν είπε ότι διδάχτηκε κατ' οίκον,
με εξέπληξε.
Σκέφτηκα "Τότε, σίγουρα καταλαβαίνει γιατί είμαι τόσο αλλόκοτη".
Όταν έχεις διδαχτεί κατ' οίκον τούς εντοπίζεις από μακριά.
Απλώς λες "Διδάχτηκαν κατ' οίκον".
Ξεκινήσαμε κατ' οίκον διδασκαλία όταν πήγαινα δευτέρα δημοτικού.
Αυτό που πρόσεξα όταν ξεκίνησα να βλέπω τους Ντάγκαρ...
ΛΑΡΑ ΣΜΙΘ ΠΡΩΗΝ ΙΒΑΖ
είναι πως όλοι είναι πολύ πράοι και ήρεμοι.
Αν έβαζες μια κάμερα στην οικογένειά μου όταν ήταν παιδιά,
θα μας έβλεπες έτσι ακριβώς.
Ήμουν το πρώτο παιδί στην οικογένεια που διδάχτηκε κατ' οίκον.
ΤΣΑΝΤ ΧΑΡΙΣ ΠΡΩΗΝ ΙΒΑΖ
Δεν έπρεπε να βλέπεις τηλεόραση στο ΙΒΑΖ,
και σίγουρα δεν βλέπαμε συχνά.
Αν είχες τηλεόραση,
υποτίθεται ότι ήταν μόνο για βίντεο,
για να παρακολουθείς μόνο ό,τι είχε εγκριθεί ή γυριστεί από το ΙΒΑΖ.
Και ελπίζω ότι ο χρόνος που περνάμε μαζί
με αυτά τα μαθήματα πιάνου γκόσπελ...
Και για να είμαι ειλικρινής, ήταν πολύ βαρετό.
Οι γονείς μου ζούσαν στην επαρχία Γουόκερ, στην Αλαμπάμα.
Είχαν πολύ λίγες επιλογές.
Είτε δούλευες σε ανθρακωρυχείο,
είτε δούλευες σε χαλυβουργείο, ή απλώς λιμοκτονούσες.
Όταν ο πατέρας μου είχε την ευκαιρία να γίνει πάστορας,
ειδικά σε ένα κίνημα που υποτίθεται ότι θα έμενε όρθιο τις τελευταίες μέρες,
φυσικά και τη δέχτηκε.
Είναι καλύτερο από το χαλυβουργείο.
Το παρελθόν μου...
Λοιπόν, ξεκίνησα... Μεγάλωσα στο Μίσιγκαν.
Ασχολήθηκα άμεσα με το ΙΒΑΖ ως νέα μαμά.
Έψαχναν νέες οικογένειες για να τις προσηλυτίσουν στο ΙΒΑΖ.
ΤΙΑ ΛΕΒΙΝΓΚΣ ΠΡΩΗΝ ΙΒΑΖ
Ήμουν μια νεαρή σύζυγος και έψαχνα κάποιον να με διδάξει.
Σίγουρα και οι Ντάγκαρ είχαν μέντορες,
που τους δίδαξαν πώς πρέπει να τα κάνουν αυτά.
Δεν πήγα σε δημόσιο σχολείο. Διδάχτηκα κατ' οίκον.
ΧΕΔΕΡ ΧΙΘ ΠΡΩΗΝ ΙΒΑΖ
Η παιδική ηλικία της μητέρας μου ήταν πολύ τραυματική.
Υπήρξε πολλή κακοποίηση.
Το ΙΒΑΖ τής πρόσφερε παρηγοριά,
της υποσχέθηκε ηρεμία και ένα καταφύγιο, κι εκείνη το πίστεψε απόλυτα.
Είχε πάει στα σεμινάρια του Μπιλ Γκόθαρντ
από όταν ξεκίνησε το βασικό σεμινάριο.
Ο Μπιλ Γκόθαρντ ταξίδευε τριγύρω, παίζοντας σε τεράστια αμφιθέατρα.
Κάνει εμφάνιση κάθε βδομάδα.
ΜΠΡΟΥΚ ΑΡΝΟΛΝΤ ΠΡΩΗΝ ΙΒΑΖ
Το ΙΒΑΖ εξαπλώθηκε στην εκκλησία μου όταν ήμουν παιδί.
Ο στόχος του Γκόθαρντ είναι οι άνθρωποι της εκκλησίας.
Θα έφευγαν από το σεμινάριό τους, θα πήγαιναν πίσω στις εκκλησίες τους,
θα επηρέαζαν κόσμο για αυτό το πρόγραμμα, και ούτω καθ' εξής.
Εξαπλώθηκε από τις εκκλησίες των Νοτίων Βαπτιστών.
Εξαπλωνόταν επίσης και στην εθνική σκηνή.
Συνήθως σκεφτόμαστε ότι μια αίρεση έχει μια κοινότητα,
ή έχει, κατά κάποιο τρόπο, μια γεωγραφική τοποθεσία ως κέντρο της.
Ο Γκόθαρντ δεν το είχε αυτό.
Ο Μπιλ Γκόθαρντ δεν είναι πάστορας.
Δεν υπήρχε συγκεκριμένη εκκλησία.
Οι διδασκαλίες του έγιναν το μέσο ελέγχου των οπαδών του.
ΧΡΙΣΤΟΣ - ΑΝΤΡΑΣ - ΓΥΝΑΙΚΑ - ΠΑΙΔΙΑ
Κάθε ένας από μας έχει ομπρέλες προστασίας.
Αν βγούμε από αυτήν την ομπρέλα,
εκθέτουμε τον εαυτό μας στο βασίλειο και τον έλεγχο του Σατανά.
Η βασική ιδέα του Μπιλ Γκόθαρντ ήταν η εξουσία.
Ο Θεός φτιάχνει μια ομπρέλα εξουσίας πάνω μας.
Τα παιδιά υπακούν τους γονείς, οι γονείς υπακούν τον πάστορα,
ο πάστορας υπακούει τον Μπιλ Γκόθαρντ,
και μάλλον ο Γκόθαρντ μιλάει στον ίδιο τον Θεό.
Πρέπει πάντα να υπακούς βάσει της ιεραρχίας σου,
κι αυτό περιλάμβανε οι γυναίκες να υπακούουν τους συζύγους τους.
Αν είστε κάτω από την ομπρέλα της εξουσίας
τίποτα κακό δεν μπορεί να σας συμβεί.
Ο Γκόθαρντ δημιουργούσε την εντύπωση ότι ήταν η καλή εξουσία.
Υποστήριζε "Δες, η εξουσία δεν είναι τόσο κακή. Δες πόσο λογική είναι,
"δες πόσο ήρεμος είμαι. Δες πόσο λογικό δείχνει όλο αυτό".
Είμαι ενθουσιασμένος που μπορώ να πω
ότι μπορούμε να παρουσιάσουμε στους γιους και τις κόρες σας
ολόκληρο τον κόσμο σε μια χρυσή πιατέλα.
Αυτό που πουλούσε ο Γκόθαρντ ήταν, κατά κάποιον τρόπο,
αυτή η μυθική ιδέα της επιστροφής σε μια εποχή που όλα ήταν καλύτερα.
Αλλά καλύτερα για ποιον;
Όχι για τις γυναίκες
που κακοποιούνταν από τους συζύγους τους στα κρυφά.
Όχι για τους Αφροαμερικανούς
που δεν είχαν ίσα δικαιώματα με τους λευκούς.
Εννοούσε ότι ήταν καλύτερα για τους λευκούς προτεστάντες.
Δύο, τέσσερα, έξι, οκτώ, δεν θέλουμε να ενσωματωθούμε!
Οι νέγροι εισέβαλαν στα σχολεία στον Βαθύ Νότο.
Με την υπόθεση Μπράουν κατά του Εκπαιδευτικού Συμβουλίου το 1954,
η κυβέρνηση αρχίζει να επιμένει στην εξάλειψη των διακρίσεων στα σχολεία.
Για δύο μέρες, λευκά πλήθη συγκεντρώθηκαν στο σχολείο.
Οι λευκοί ευαγγελιστές χριστιανοί έλεγαν
"Δεν θέλουμε τα παιδιά μας να είναι μέρος του δημόσιου εκπαιδευτικού συστήματος".
Το κίνημα της κατ' οίκον διδασκαλίας είναι εν μέρει η απάντηση σε αυτό.
Αυτό που έκανε τον Γκόθαρντ αποτελεσματικό ήταν ότι συνειδητοποίησε
ότι υπάρχει τρόπος να συνδυάσει όλα αυτά που διδάσκει,
και επίσης να εκμεταλλευτεί τη συγκυρία των ανθρώπων που θέλουν να πουν
ότι θέλουν να ξαναπάρουν τον έλεγχο στην εκπαίδευση των παιδιών τους.
Από αυτό γεννιέται το Ινστιτούτο Προχωρημένης Κατάρτισης.
Το 1984, ο Μπιλ Γκόθαρντ ξεκινάει το Ινστιτούτο Προχωρημένης Κατάρτισης,
ένα πρόγραμμα κατ' οίκον διδασκαλίας.
Το ΙΠΚ μπορεί να εναλλαγεί μερικές φορές με το ΙΒΑΖ.
Όσοι συμμετέχουν αναφέρονται σε αυτό και με τους δύο τρόπους.
Ήμασταν μέρος του ΙΠΚ από πολύ παλιά.
Μας άρεσε να πηγαίνουμε στα συνέδρια του ΙΠΚ.
Τότε έκαναν μόνο ένα συνέδριο τον χρόνο.
Όσοι ήταν στο ΙΠΚ, πιστεύω ότι ανησυχούσαν πολύ
για την κάθε είδους δημόσια εκπαίδευση των παιδιών τους,
επειδή θα τους έκαναν πλύση εγκεφάλου, το οποίο είναι αλήθεια,
γιατί αυτά τα πράγματα συμβαίνουν.
Ο σκοπός του Ινστιτούτου Προχωρημένης Κατάρτισης
είναι να εκπαιδεύσει νέους άνδρες και γυναίκες ως ηγέτες του επόμενου αιώνα.
Οι νέοι χρειάζονται ένα πρότυπο.
ΤΖΟΣΟΥΑ ΝΤΑΓΚΑΡ, 17 ΕΤΩΝ
Πριν από 20 χρόνια, 102 οικογένειες συγκεντρώθηκαν στο Νόρθγουντς
και ξεκίνησαν το ΙΠΚ.
Επί δέκα χρόνια, συναντιόμασταν για να γράψουμε το υλικό,
τις 3.000 σελίδες από τα Βιβλία Σοφίας.
Τα Βιβλία Σοφίας, τα θεμελιώδη δομικά στοιχεία ολόκληρης της εκπαίδευσής μας.
Μαθαίνουμε να βλέπουμε τη ζωή από την οπτική του Θεού,
γιατί ποιος χρειάζεται την ακαδημαϊκή εκπαίδευση
όταν έχει τα Βιβλία Σοφίας;
ΒΙΒΛΙΟ ΣΟΦΙΑΣ ΓΛΩΣΣΙΚΕΣ ΤΕΧΝΕΣ
Υπήρχαν 54 Βιβλία Σοφίας.
Υπήρχαν κατηγορίες μέσα στο Βιβλίο Σοφίας,
κι έτσι κάθε εβδομάδα, επικεντρωνόσουν σε μία κατηγορία.
Στο τέλος της χρονιάς, ξεκινούσες από την αρχή.
Αυτό ήταν ένα ολόκληρο επίπεδο.
Στο Βιβλίο Σοφίας, στη σελίδα 23... Μείνε ακίνητος.
Θλίβομαι βαθύτατα για οποιονδήποτε
είχε μόνο αυτό το υλικό ως εκπαίδευση,
γιατί δεν είναι κάτι τέτοιο.
Πήγαμε σε ένα συνέδριο και ακούσαμε για τη διδασκαλία κατ' οίκον.
Γνωρίσαμε πολλές οικογένειες που το έκαναν και είδαμε πόσο ώριμα ήταν τα παιδιά,
και πραγματικά θέλαμε αυτές τις ιδιότητες χαρακτήρα
στα παιδιά μας.
Οπωσδήποτε διαβάσαμε τα Βιβλία Σοφίας.
1 ΣΟΦΙΑ
Θυμάμαι τις ιδιότητες του χαρακτήρα.
15 ΤΑΞΗ - ΠΡΟΕΤΟΙΜΑΖΟΝΤΑΣ ΤΟΝ ΕΑΥΤΟ ΜΟΥ ΚΑΙ ΤΟ ΠΕΡΙΒΑΛΛΟΝ ΜΟΥ
ΓΙΑ ΝΑ ΠΕΤΥΧΩ ΤΗ ΜΕΓΙΣΤΗ ΑΠΟΤΕΛΕΣΜΑΤΙΚΟΤΗΤΑ
17 ΠΕΙΣΤΙΚΟΤΗΤΑ
ΚΑΘΟΔΗΓΩΝΤΑΣ ΖΩΤΙΚΕΣ ΑΛΗΘΕΙΕΣ ΓΥΡΩ ΑΠΟ ΤΑ ΠΝΕΥΜΑΤΙΚΑ ΜΠΛΟΚΑ ΚΑΠΟΙΟΥ ΑΛΛΟΥ
14 ΥΠΑΚΟΗ ΕΛΕΥΘΕΡΙΑ ΓΙΑ ΝΑ ΕΙΣΑΙ ΔΗΜΙΟΥΡΓΙΚΟΣ
ΥΠΟ ΤΗΝ ΠΡΟΣΤΑΣΙΑ ΜΙΑΣ ΘΕΪΚΑ ΔΙΟΡΙΣΜΕΝΗΣ ΑΡΧΗΣ
Απομνημονεύαμε τους ορισμούς.
Ολόκληρο το πρόγραμμα βασιζόταν στην Επί του Όρους Ομιλία.
Έπαιρναν ένα απόσπασμα και υποστήριζαν ότι μας δίδασκαν
όλα όσα χρειαζόταν να ξέρουμε ακαδημαϊκά, μόνο από αυτό το απόσπασμα.
Ο Μπιλ Γκόθαρντ είχε πει ότι το κατ' οίκον πρόγραμμά του
θα ισοδυναμούσε με απολυτήριο λυκείου
με προπτυχιακό νομικής και ιατρικής.
Δηλαδή, με δύο πτυχία μπάτσελορ.
Εγγραφείτε στα Βιβλία Σοφίας.
ΜΟΥΣΕΙΟ ΔΗΜΙΟΥΡΓΙΑΣ
Διδάσκουμε στα παιδιά μας ότι η εξέλιξη είναι κάτι
που διδάσκουν πολλοί άνθρωποι, όμως είναι εντελώς αντιεπιστημονικό.
Μπορείτε να δείτε πώς σχηματίστηκε η Γη,
και με την πλημμύρα και όλα τα σχετικά,
ότι η επιστήμη πραγματικά υποστηρίζει όσα λέει η Γραφή.
Δεν εκπαιδεύονταν πολύ καλά, και ήταν σε μεγάλο βαθμό σχεδιασμένο.
Δεν θα διδάξεις στα παιδιά
επικίνδυνες ιδέες που βρίσκονται εκτός της οικογενειακής ιδεολογίας.
Πολλά από αυτά που δίδασκαν ήταν απλώς εικασίες του Γκόθαρντ
και των άλλων συγγραφέων που κάλεσε να γράψουν τα βιβλία του.
Τα απολιθώματα δεν συγκεντρώνονταν για εκατομμύρια χρόνια.
Σχηματίστηκαν όλα ταυτόχρονα σε έναν Μεγάλο Κατακλυσμό.
Ανοησίες χωρίς πηγές, γεμάτες ψέματα.
Τα χέρια αποτελούνται από μη ζωντανά άτομα.
Έχω μια φίλη που ήταν στο ΙΠΚ.
Είπε ότι ποτέ δεν έμαθε μαθηματικά πέρα από κλάσματα,
γιατί ο μπαμπάς της είπε "Χρησιμοποιείς κλάσματα στη μαγειρική,
"κι αυτό αρκεί".
ΕΝΑΠΟΘΕΣΤΕ ΣΩΣΤΑ ΤΗΝ ΠΙΣΤΗ ΣΑΣ ΘΕΟΣ
Με τα Βιβλία Σοφίας, άλλο υλικό του ΙΠΚ,
και κάθε σεμινάριο που πήγαμε,
μου στερούσαν όλο και περισσότερο τις ελευθερίες και τα δικαιώματά μου.
Τι μπορούσα να φορέσω, τι μπορούσα να δω, τι μπορούσα να ακούσω.
Πραγματικά ήταν πάρα πολλά όσα δεν μπορούσα να κάνω.
Όταν ένας νέος ακούει ένα ροκ τραγούδι,
ακόμα και χριστιανικό ροκ,
δίνει στον Σατανά ένα μικρό κομμάτι της ψυχής του.
Ο χαρακτηριστικός ρυθμός της σημερινής ροκ μουσικής
προέρχεται από τις σατανικές τελετουργίες στις ζούγκλες της Δυτικής Αφρικής.
Ο Γκόθαρντ είχε ένα σωρό τρελούς κανόνες.
Ήταν ένας αρχηγός σαν στον Μάγο του Οζ,
που δέσποζε πάνω από όλο το κοινό λέγοντας
"Ο Θεός λέει να διδάξεις κατ' οίκον τα παιδιά σου",
και "Ο ρυθμός της ροκ είναι σατανικός".
Πέταξα όλα τα διαβολικά CD της Έιμι Γκραντ.
Απαγορευόταν το The Game of Life.
Δεν είχε αρκετές θέσεις στο αυτοκίνητο για όλα τα παιδιά.
Είχαν τα δικά τους παιχνίδια.
Αυτό είναι το επιτραπέζιο παιχνίδι "Εντολές του Χριστού",
το οποίο είναι πολύ διασκεδαστικό και τραυματικό.
Εδώ έχουμε τον Δηλητηριώδη Λάκκο της Πικρίας,
τον Λάκκο των Βασανιστηρίων των Προσωρινών Αξιών,
και στη συνέχεια ο Λασπόλακκος της Ηθικής Ακαθαρσίας.
Υπάρχει ο πειρασμός να είσαι πικρόχολος και να ποθείς,
ο πειρασμός να ανησυχείς.
Πειρασμός να ανησυχείς. Πώς να μην ανησυχείς γι' αυτό;
Σε έχουν παγιδέψει ώστε να αποτύχεις.
Καλό απόγευμα, γουρουνάκι. Αν είναι καλό απόγευμα.
Σε κάποιους απαγορευόταν ο Γουίνι.
Γιατί;
Γιατί ο Γκαρής ωραιοποιεί την κατάθλιψη.
Και οι κούκλες Μπάρμπι ήταν απλώς πόρνες.
Ρώτησα την Τζιλ για τα Λαχανόπαιδα,
και δεν θυμάμαι αν το κατάλαβα καλά.
Δεν ξέρω αν κατάλαβα ποτέ καλά.
Ποτέ δεν μας επέτρεψαν να έχουμε, άρα...
Ο Μπιλ Γκόθαρντ δίδαξε ότι ο Εξέβιερ Ρόμπερτς,
ο δημιουργός των Λαχανόπαιδων, ήταν μάγος.
Ότι κάθε κούκλα Λαχανόπαιδο που βγαίνει από το εργοστάσιο,
περιέχει έναν δαίμονα.
Θυμάμαι να πηγαίνω σε συνέδρια κι όταν επέστρεφα να νιώθω πολύ φοβισμένη.
Αυτό το λούτρινο ζωάκι έχει μια ετικέτα με τη λέξη "μαγεία".
- Βάζω το κακό στο σπίτι μου. - Σπίτι λατρείας του διαβόλου.
"Κι έζησαν αυτοί καλά κι εμείς καλύτερα".
Εντάξει, κορίτσια, πάμε για ύπνο.
16 ΠΑΙΔΙΑ ΚΑΙ ΜΕΤΑΚΟΜΙΣΗ ΣΠΕΣΙΑΛ
Καληνύχτα, κορίτσια, σας αγαπώ.
Ο τρόπος που η θεία μου είναι τόσο γλυκομίλητη και ήρεμη,
και πραγματικά ήσυχη...
- Με τρελαίνει. - Σταμάτα.
Η φωνή είναι κάτι εσκεμμένο, εκπαιδευμένο.
Είναι μέρος όσων μας μάθαιναν να κάνουμε.
Φέρεται σαν μωρό επίτηδες.
Ήταν μαζορέτα.
Ξέρω ότι αυτή η γυναίκα μπορεί να φωνάξει, και δεν φωνάζει πια.
Άκου, την πρώτη φορά που το λέω, τι είναι;
Θα το υπακούσεις.
Θέλουν νέα, αθώα, γλυκά κορίτσια,
κι όχι γυναίκες.
Οι γονείς μου ήθελαν όλα τα κορίτσια να φοράνε φορέματα, όλη την ώρα.
Φορούσαν κολάρα προσκυνητών, μεγάλα κολάρα και μεγάλες φούστες.
Στόχος μας είναι να επιστήσουμε την προσοχή στην όψη μας,
κι αυτό μας βοηθάει να αποφασίσουμε τι ρούχα θα φοράμε.
Έπρεπε τα μαλλιά να πλαισιώνουν το πρόσωπό σου.
Κάποια στιγμή, ο Μπιλ Γκόθαρντ, με πήρε στην άκρη,
γιατί ήταν απογοητευμένος που τα μαλλιά μου δεν ήταν αρκετά σγουρά.
Χρειαζόντουσαν περισσότερη θεϊκή ζωηράδα.
Στον μπαμπά μου αρέσουν τα μακριά μαλλιά,
κι έτσι προσπαθήσαμε να κρατήσουμε τα μαλλιά μας μακριά.
Κατσάρωνα τα μαλλιά μου μέχρι αηδίας.
Ένιωθα ότι έπρεπε να το κάνω συνεχώς.
ΑΠΟΚΑΛΥΠΤΙΚΑ ΑΝΤΑΝΑΚΛΑΣΤΙΚΑ ΚΕΪ ΧΙΛ
Θα μιλήσουμε για ρούχα.
Γιατί δημιουργείται τέτοια διαμάχη;
Το πρόβλημα είναι ότι οι άντρες έχουν πρόβλημα με τα μάτια τους.
Πρέπει να αποφεύγετε τις οφθαλμικές παγίδες.
Όσο πιο κοντή είναι η φούστα, τόσο πιο κακή είναι η παγίδα.
Στο Βιβλίο Σοφίας, υπάρχουν κάποια σχέδια γυναικών,
και φοράνε διάφορα ρούχα.
Μπορείς να αναγνωρίσεις τις οφθαλμικές παγίδες στις φωτογραφίες;
Η εργασία είναι να καταλάβουμε
τι το πρόστυχο έχει το ντύσιμο κάθε γυναίκας.
Και έτσι κυκλώνεις "Είναι η δαντέλα ακριβώς εδώ.
"Είναι η μίντι φούστα με το σχίσιμο".
Αντί για μαθηματικά, μαθαίνεις ηθικό εξευτελισμό.
- Τι κάνει τώρα η Τζόι; - Καλύπτει το άσεμνο φόρεμα.
Αν περνάμε μπροστά από ένα κορίτσι που είναι ντυμένο άσεμνα,
φωνάζουν "Νάικι",
κι όλα τα αγόρια κατεβάζουν αμέσως τα κεφάλια τους και προσπερνούν.
Το κλείσιμο του ματιού.
Αυτοί που υποκύπτουν στην πορνεία της
απογυμνώνονται από τους πόρους και τη φωτεινότητα της ζωής.
Σε βλέπουν όλοι.
Θα μπορούσες να είσαι παγίδα για όλους,
οπότε αν ο πάστορας σε κακοποιεί,
είναι μάλλον επειδή τον έλκεις γιατί γίνεσαι μια νεαρή γυναίκα,
και φταις εσύ που τον αποπλάνησες.
Μη βάζεις μεγαλύτερους αδερφούς να αλλάζουν τα μωρά κορίτσια,
γιατί αν ένας μεγαλύτερος αδελφός αλλάξει ένα κοριτσάκι,
θα ξέρει πώς είναι η γυναικεία ανατομία,
και θα μπει σε πειρασμό να αγγίξει.
Υπάρχει ένα προ-εφηβικό σεξουαλικό υπόρρητο νόημα,
νομίζω, στις διδασκαλίες του Γκόθαρντ,
και νομίζω και σε όλα τα Βιβλία Σοφίας.
Μοιχός. Λαγνεία. Ασέλγεια. Διαστρέβλωση. Φθείρα του εφηβαίου.
Είναι σχεδόν σαν να υπάρχει ο φόβος της αυξανόμενης σεξουαλικότητας,
κι έτσι να πρέπει να καταπιέζεται, να ελέγχεται, να αγνοείται,
και να απαρνείται πάση θυσία.
Αυτή η καταπίεση σίγουρα τροφοδοτεί μια υπερσεξουαλικότητα.
Μοιχός. Πορνεία. Ομοφυλοφιλία. Αιμομιξία.
Μη σκέφτεσαι τα βυζιά της αδερφής σου.
Τι θα κάνεις, θα σκέφτεσαι τα βυζιά της αδερφής σου;
ΠΡΟΧΩΡΗΜΕΝΟ ΣΕΜΙΝΑΡΙΟ ΙΒΑΖ
Αυτός που έκανε την πορνογραφία δημοφιλή στην Αμερική
έχει κάνει μεγαλύτερη ζημιά στην Αμερική από εκατό Χίτλερ.
Πολλά από τα ένθετα στις εφημερίδες είναι πορνογραφία.
ΣΥΝΕΔΡΙΟ ΙΒΑΖ
Τα ρομαντικά μυθιστορήματα είναι σαν πορνογραφία.
Είπαμε "Παιδιά, νομίζουμε ότι υπάρχουν πολλά πράγματα στο σπίτι μας,
"ταινίες και βιβλία και διάφορα πράγματα
"που νιώθουμε ότι δεν ευχαριστούν τον Κύριο.
"Θα μας βοηθήσετε;"
Έτσι, η οικογένειά μου έβαλε μια τεράστια φωτιά όπου έκαψαν τα πάντα της Disney,
και κυριολεκτικά τα πάντα,
που ήταν "κοσμικά".
Έχω ακούσει να ζητάνε προσωπικά από τον Μπιλ Γκόθαρντ
να τους εξαγνίσει τα σπίτια.
Δηλαδή να πάει σε όλα τα δωμάτια
και να προσευχηθεί ώστε όποια δαιμονική επιρροή υπήρξε εκεί,
να εξαγνιστεί με τη δύναμη του Ιησού Χριστού.
Αν επιτρέψουμε μια τρύπα στην ομπρέλα μας,
ο Σατανάς θα έρθει και θα επιτεθεί στην οικογένειά μας.
Ήταν εγγυημένη καταστροφή, ή κάπως έτσι.
Κι έτσι, ως ένα νέο παιδί με φαντασία, σκεφτόμουν
ότι θα καταστραφώ.
Ο φόβος ήταν ένα τεράστιο στοιχείο όσων προωθούσαν
μέσω του σεμιναρίου και μέσω του υλικού.
Γιατί να μη με βάλουν στην Κόλαση
Να υποφέρω στην αιωνιότητα;
Στο ΙΒΑΖ είσαι συνεχώς σε επιφυλακή για όλα,
να επιβεβαιώνεις ότι δεν κάνεις, σκέφτεσαι ή αισθάνεσαι κάτι
που θα σε στείλει στην Κόλαση,
κι η Κόλαση ήταν πολύ ζωντανή για μας. Δεν ήταν μια αφηρημένη έννοια.
Ονειρευόμουν ότι καιγόμουν ζωντανή,
επειδή είχα σκεφτεί
"Πραγματικά μισώ τον αδερφό μου σήμερα".
Και σκέφτηκα "Όχι, πάλι θα πάω στην Κόλαση".
Συνειδητοποίησα μικρή ότι ήμουν αμαρτωλή.
ΤΖΙΝΤΖΕΡ ΝΤΑΓΚΑΡ
Έχω κάνει πάρα πολλές κακές πράξεις,
αμάρτησα, και δεν μπορώ να σωθώ από τις αμαρτίες μου.
Μέσα σε αυτήν την κοινότητα, η κριτική σκέψη στρέφεται εναντίον σου.
Έτσι, καταλήγεις κάπως να κανιβαλίζεις την αυτοπεποίθησή σου
με το να υπεραναλύεις "Το κάνω σωστά;"
Αντί να επικρίνεις το σύστημα στο σύνολό του.
Αν είσαι τόσο απασχολημένος με την αυτο-εξέταση,
δεν έχεις αρκετή ενέργεια για να προκαλέσεις το ίδιο το σύστημα.
ΝΑ ΕΙΣΑΙ ΕΝΑΣ ΑΝΔΡΑΣ... ΠΟΥ "ΚΑΤΑΛΑΒΑΙΝΕΙ ΤΗΝ ΕΠΟΧΗ"
Ο άντρας έχει τον ρόλο του, κι η γυναίκα τον δικό της,
κι όλοι θα είναι χαρούμενοι αν μείνουν σε αυτούς.
ΣΕΜΙΝΑΡΙΟ ΙΒΑΖ "ΠΝΕΥΜΑΤΙΚΑ ΧΑΡΙΣΜΑΤΑ"
Ο καθένας μας θα δει τη ζωή μέσα από το ιδιαίτερο πνευματικό του χάρισμα.
Σου δίδασκαν ότι είχες ένα πνευματικό χάρισμα,
και υποτίθεται ότι έπρεπε να προσδιορίσεις ποιο ήταν αυτό,
και να το χρησιμοποιήσεις για το ποιμαντικό έργο.
Πραγματικά και ειλικρινά, ο καθένας είναι Προφήτης ή Συμπονετικός.
Είναι κάπως αστείο, λίγο σαν οντισιόν χαρακτήρων, όπου
οι Προφήτες έχουν εν λευκώ εξουσιοδότηση να είναι όσο μεγάλοι κόπανοι θέλουν,
κι οι Συμπονετικοί να το ανέχονται.
Κι έτσι, φυσικά, όλοι οι άντρες είναι Προφήτες,
κι όλες οι γυναίκες είναι Συμπονετικές.
Το δώρο της συμπόνοιας.
Έχουν μια καταπληκτική ικανότητα να μοιράζονται τα βάρη των άλλων.
Τα παίρνουν, τα αναλαμβάνουν, απλώς μαζεύουν βάρη.
Θυμάσαι ποιο ήταν το πνευματικό σου χάρισμα;
Ναι. Να δείχνω συμπόνοια.
Οι μεγαλύτεροι πρέπει να εκπαιδευτούν,
επειδή οι μεγαλύτεροι φροντίζουν τους νεότερους.
Στην οικογένειά μου, τα μεγαλύτερα παιδιά φροντίζουν τα μικρότερα, συνήθως.
Είχαμε ζευγάρια φίλων, κι εγώ είχα μια "ομάδα φίλων".
Υπάρχει πολλή γονική μέριμνα μέσα στο κίνημα Quiverfull.
Με τον τεράστιο αριθμό των παιδιών, είναι αδύνατο να τα αναθρέψουν όλα,
και συνήθως βάζουν τα μεγαλύτερα παιδιά, τις κόρες,
να φροντίσουν τα μικρότερα.
Νομίζω ότι η εμπειρία μου από τη γονεϊκότητα
είναι ακόμα ένα από τα μεγαλύτερα τραύματά μου από αυτόν τον κόσμο,
και ακόμα το δουλεύω.
Η ανατροφή μου έμοιαζε πολύ με αυτήν των Ντάγκαρ.
Μεγάλωσα σε μια οικογένεια Quiverfull.
Είμαι η μεγαλύτερη από εννέα παιδιά.
Βοήθησα στην ανατροφή περίπου των πέντε από τα μικρότερα αδέλφια μου.
Ήμουν η παρένθετη μητέρα των αδερφών μου.
Ήμουν στη γέννα, και τα φρόντιζα τα βράδια,
και τα τάιζα, και ήμουν πολύ κουρασμένη, όλη την ώρα.
Όταν το μωρό γεννιέται, είναι ο φίλος μου μέχρι να απογαλακτιστεί,
και μετά πηγαίνει στον άλλο φίλο,
που έχει σειρά να βρει έναν φίλο.
Ένα παιδί που είναι 11 ετών και μεγαλώνει ένα παιδί,
και μόλις είδε στην τηλεόραση να το λένε "το σύστημα των φίλων",
και κανείς δεν είπε "Έλεγξε κάποιος να δει
"αν αυτό το 11χρονο είχε κάποιες ανάγκες;
"Μήπως δεν θα έπρεπε να έχει το μωρό στο κρεβάτι της;
"Μήπως χρειάζεται το σχολείο;"
Δεν μπορώ να τονίσω αρκετά πόσο οδυνηρό είναι αυτό.
Χαμογελάστε και έχετε ευχάριστη έκφραση
για να μη δείχνετε θυμωμένοι ή κάτι τέτοιο.
Όταν έβλεπα τους Ντάγκαρ,
η στάση των παιδιών ήταν το πρώτο που παρατήρησα.
Μου ράγιζαν την καρδιά, επειδή ήταν τόσο ήρεμα,
και ήταν τόσο γαλήνια, με καλή συμπεριφορά,
και ήξερα τι χρειάστηκε για να φτάσουν εκεί.
Ευχαριστώ.
Αν κάποιος μου δάνειζε ένα μικρό αγόρι,
θα σας έδειχνα πώς να του δίνεις ξυλιές και συγχρόνως να το ευλογείς.
Έρχεται κάποιο;
ΠΑΣΤΟΡΑΣ ΜΠΙΛ ΛΙΓΚΟΝ ΟΜΙΛΗΤΗΣ ΙΒΑΖ
Φέρ' τον εδώ πάνω.
- Γεια σου, γιε μου, πώς σε λένε; - Τζέισον.
Τζέισον. Ωραίο όνομα.
Τζέισον, θα προσποιηθώ για λίγο ότι είμαι ο μπαμπάς σου, εντάξει;
Θέλω να σου πω, Τζέισον,
ότι ο μπαμπάς δεν είναι ευχαριστημένος με τη συμπεριφορά σου σήμερα.
- Ξέρεις ότι είναι λάθος. - Ναι, κύριε.
Και άρα, θα σου τις βρέξω.
Σκύψε εδώ τώρα.
Τζέισον, είσαι καλό παιδί.
Όταν μεγαλώσεις θα γίνεις ένας εξαιρετικός άντρας.
Το χέρι του Θεού είναι στη ζωή σου, γιε μου.
Τώρα, για να δούμε.
- Καταλαβαίνεις; Κατάλαβες τώρα; - Ναι, κύριε.
Δώσε στον μπαμπά μια αγκαλιά.
Δεν νομίζω ότι την εννοούσες αυτήν την αγκαλιά, γιε μου,
οπότε θα σου τις βρέξω λίγο ακόμα.
Ας δούμε αν μπορούμε να πάρουμε μια καλή αγκαλιά.
Δώσε στον μπαμπά μια αγκαλιά.
Πω πω!
Πίστευαν στη σωματική τιμωρία σχεδόν για τα πάντα.
Ήταν μια τακτική φόβου, πολύ αποτελεσματική.
Στην οικογένειά μου, μας κακοποιούσε κυρίως η μαμά μου.
Μας φώναζε, μας απειλούσε,
μας χτυπούσε ανελέητα.
Κάποια στιγμή, με χτυπούσε για μία ολόκληρη ώρα
στο μπάνιο μιας εκκλησίας, προσπαθώντας "να σπάσει τη θέλησή μου", όπως είπε.
Μια οικογενειακή φίλη έτυχε να είναι εκεί όταν συνέβη.
Είπε "Έλεγα 'Σε παρακαλώ, σταμάτα να χτυπάς το αγοράκι'".
Κι η μαμά είπε "Μα έπρεπε να σπάσω τη θέλησή του".
Το είδαν ως μια αστεία οικογενειακή ιστορία. Γέλασαν όλοι, εκτός από μένα.
Δεν θα σε αφήσω να δείχνεις ανυπακοή. Πρέπει να σέβεσαι.
ΙΒΑΖ "ΣΥΜΒΟΥΛΕΣ ΓΙΑ ΤΗΝ ΑΝΑΤΡΟΦΗ ΤΩΝ ΠΑΙΔΙΩΝ"
Το να μιλάς για το τι σκέφτεσαι και πώς νιώθεις,
και να μπορείς να μιλήσεις και να πεις "όχι" σε κάποια πράγματα
το καταπίεζαν και δεν το ενθάρρυναν στο ΙΒΑΖ, στην οικογένειά μου.
19 KIDS AND COUNTING ΣΕΖΟΝ 3
Αυτή η εκπομπή βασικά λέει ότι υπάρχουν τέλεια αγγελικά παιδιά,
όμως δεν είδα ήρεμα, χαρούμενα παιδιά. Είδα σπασμένο ηθικό.
Είναι τόσο γλυκό. Πιάνει όλους τους τομείς της ζωής τους,
κι έτσι τα παιδιά θα με βοηθήσουν με το επόμενο.
Πες το ξανά.
ΤΖΟΣΙ ΝΤΑΓΚΑΡ ΤΟ ΝΕΟΤΕΡΟ ΠΑΙΔΙ
Άμεση υπακοή στην αρχική παρότρυνση του πνεύματος του Θεού.
Το όγδοο παιδί μας αντιστεκόταν στην εκπαίδευση που προσπάθησα να του δώσω
και όταν ήταν περίπου 14 μηνών,
δεν ήξερα τι να κάνω μαζί του,
και ντρόπιαζε πραγματικά τη μητέρα του.
Και του τις έβρεχα όλη μέρα.
Και πολλές μητέρες...
Όλα τα παιδιά, αν ακολουθείς τις οδηγίες του Ινστιτούτου,
τα δέρνεις μέχρι να σταματήσουν να κλαίνε, ίσως πάρει ώρες.
Στο Ινστιτούτο,
το βιβλίο των Μάικλ και Ντέμπι Περλ Εκπαιδεύω Ένα Παιδί
ήταν το βιβλίο που είχε εγκρίνει ο Γκόθαρντ.
Αν αυτό το παιδί πρόκειται να έχει εξουσία,
μητέρα, θα πρέπει να αφήσεις αυτόν τον άντρα να είναι η εξουσία.
Τιμώρησέ τον με τη ράβδο αυστηρά.
Αν ουρλιάξει πολύ με τις πρώτες πέντε και πάθει υστερία, περίμενε.
Ο ψυχολογικός τρόμος συχνά είναι πιο αποτελεσματικός από τον πόνο.
Ο Μάικλ και η Ντέμπι Περλ είναι καθάρματα.
Οι κανόνες, οι αρχές, οι τεχνικές
για την εκπαίδευση ενός ζώου κι ενός ανθρώπου είναι το ίδιο.
Στόχος του είναι να σας βοηθήσει να δείρετε το παιδί σας σε ακραίο βαθμό
και να μην μπλέξετε με την αστυνομία.
Άρα, το πώς δέρνεις είναι εξίσου σημαντικό όπως και το με τι δέρνεις.
Μπορεί να είναι ένα κλαδί,
ένα μακρύ ραβδί κόλλας χειροτεχνίας,
μπορεί να είναι ένας πλαστικός σωλήνας.
Η ράβδος της επίπληξης.
Το πραγματικό όφελος αυτού
είναι ότι όταν ένα παιδί αντικρίζει αυτό το ουδέτερο αντικείμενο
να βγαίνει από το συρτάρι ή κάπου αλλού, γίνεται σαν αστυνομικός.
Είδες τα ξαδέρφια σου να τιμωρούνται με ράβδους;
Το έλεγαν ενθάρρυνση.
Κυριολεκτικά έλεγαν "Πρέπει να έρθεις στο δωμάτιο,
"και θα πρέπει να σε ενθαρρύνουμε".
Αλλά ήταν με το πιο γλυκό ύφος.
"Χρειάζεσαι ενθάρρυνση; Νομίζω ότι χρειάζεσαι ενθάρρυνση".
Υπήρχε ένα συγκεκριμένο στιλ εκπαίδευσης που λεγόταν εκπαίδευση κουβέρτας.
Έβαζες το παιδί σε μια κουβέρτα, πιθανόν όταν ήταν έξι μηνών,
και έβαζες κάτι που ήθελε ακριβώς έξω από την περιοχή της κουβέρτας,
και όταν πήγαινε να το φτάσει, το χτυπούσες.
Και αν συνέχιζε να προσπαθεί να το φτάσει, το χτυπούσες ξανά.
Η ιδέα είναι ότι καταστρέφεις το επαναστατικό πνεύμα
με τα οποίο γεννιούνται.
Η εκπαίδευση κουβέρτας αναφερόταν επίσης στο βιβλίο της Μισέλ Ντάγκαρ.
Θα επικεντρωνόμουν στην εκπαίδευση κουβέρτας,
φωνάζοντας "Εντάξει, παιδιά! Είναι η ώρα της κουβέρτας!
"Δεν έχει πλάκα; Ελάτε να διαλέξετε παιχνίδι για να κάνουμε την κουβέρτα".
Θα εξασκηθούμε στο "Υπάκουσε τη Μαμά".
Κάτσε ακίνητη και κοίταξέ με με πλατύ χαμόγελο.
Θέλω να δω αυτό το χαμόγελο τώρα. Μην κουνιέσαι, ακίνητη.
Ο ΤΖΙΜ ΜΠΟΜΠ ΚΙ Η ΜΙΣΕΛ ΝΤΑΓΚΑΡ ΧΤΥΠΑΝ ΤΑ ΠΑΙΔΙΑ ΤΟΥΣ ΜΕ ΡΑΒΔΟ;
Όταν σου λένε να μην αντιστέκεσαι όταν σε χτυπάνε οι γονείς σου,
γιατί είναι για το καλό σου,
όταν πιστεύεις ότι το σώμα σου ανήκει στην εκκλησία
και στις αρχές,
είναι απολύτως σχεδιασμένο για να δημιουργεί θύματα
βορά σε περισσότερα αρπακτικά, αργότερα ως νεαροί ενήλικες.
Τα πάντα σε προετοιμάζουν να γίνεις το τέλειο θύμα.
Ο Γκόθαρντ έχει δικαίωμα κακοποίησης σωματικής, πνευματικής, συναισθηματικής.
Ο τρόπος να είσαι ελεύθερος
είναι να μάθεις τις επιθυμίες της εξουσίας σου.
Βρήκε τρόπο να το πακετάρει,
και μετά να το βάλει σε όλα αυτά τα διαφορετικά μέρη
που δεν πήγε ποτέ.
Ήταν τόσο εδραιωμένο στο DNA του μηνύματος που διαδόθηκε παντού.
Ο Γκόθαρντ μετέτρεψε κάθε πατέρα σε αρχηγό αίρεσης,
και κάθε σπίτι σε νησί.
Στον πατέρα μου άρεσαν πολύ οι πατριαρχικές διδασκαλίες του ΙΒΑΖ.
Ο έλεγχος και η προστασία που θα του πρόσφεραν
του ήταν εξαιρετικά πολύτιμα,
ειδικά αφού όπως θα μάθαινα αργότερα ήταν ένα αρπακτικό.
Όταν ήμουν 12, καταδικάστηκε για σεξουαλική επίθεση εναντίον ανηλίκου.
Έτσι, κατέστρεψε την ιδέα μου για το τι είναι η οικογένεια, και...
Η υποστήριξη που πήρε η μητέρα μου μέσω του ΙΒΑΖ, για να μείνει μαζί του,
να συνεχίσει να τον φέρνει μέσα στο σπίτι μας
ήταν επίσης βαθιά τραυματική.
Αυτού του είδους τα πράγματα κρύβονταν.
Αυτό είναι κάτι που βίωσα άμεσα.
Όταν γνωριστήκαμε, ήμουν πολύ συγκρατημένος και άκαμπτος,
κι εκείνη ήταν το αντίθετο,
κι αυτός είναι ένας από τους λόγους που την ερωτεύτηκα αρχικά.
Σε γνώρισα όταν ήμουν 18.
Το βασικό μου κίνητρο, όταν το σκέφτομαι, ήταν να βρω τον άντρα μου.
Δεν βγαίνουμε μόνο για να διασκεδάσουμε και να πάμε σινεμά.
Είμαστε σε πρόγραμμα. Πρέπει να τα καταφέρουμε.
Πρέπει να κάνουμε μωρά, αυτό και μόνο αυτό είναι το επίκεντρο κι ο σκοπός.
Η οικογένειά μου ήξερε αρκετά χρόνια για την οικογένεια Ντάγκαρ.
Τότε, το 2006, όταν ήμουν 17 κι ο Τζος 18,
γνωριστήκαμε σε ένα συνέδριο για διδασκαλία κατ' οίκον.
2009 - 19 KIDS AND COUNTING ΣΕΖΟΝ 3
Κάθε ένας από εσάς τους γιους, κάθε μία από εσάς τις κόρες,
αναβαθμίστε τα ραντεβού σε στενή γνωριμία.
Η στενή γνωριμία καθιέρωσε τους γονείς ως επικεφαλής κάθε σχέσης
μεταξύ ενός νεαρού και μιας νεαρής.
Ο νεαρός πλησίαζε τους γονείς της
και ζητούσε άδεια να την κορτάρει.
Έπειτα αντιμετωπιζόταν ουσιαστικά σαν προξενιό.
Ο ΟΔΗΓΟΣ ΓΙΑ ΤΗΝ ΑΓΑΠΗ
Είναι ο Οδηγός των Ντάγκαρ για την Αγάπη.
Σήμερα, μοιραζόμαστε τους κανόνες για τις αγκαλιές, τους συνοδούς,
και πώς κρατάς το πρώτο φιλί για τον γάμο.
Η ιδέα της στενής γνωριμίας
προωθείται ως ένας τρόπος να εξασφαλίσεις τη σεξουαλική αγνότητα.
- Άννα, θα με παντρευτείς; - Ναι.
2008 - "Ο ΤΖΟΣ ΑΡΡΑΒΩΝΙΑΖΕΤΑΙ" ΣΕΖΟΝ 1
Ακούω τον θείο μου στο βάθος να λέει
"Λοιπόν, ποιος θέλει να είναι ο συνοδός του Τζος και της Άννας;"
Όμορφο!
2008 - "ΚΑΝΟΝΕΣ ΡΑΝΤΕΒΟΥ" ΣΕΖΟΝ 1
Και είναι αρραβωνιασμένοι. Είναι αρραβωνιασμένοι.
Κυριολεκτικά σκεφτόμουν
"Δεν ξέρετε πώς να φερθείτε ο ένας στον άλλο όταν είστε μόνοι;"
Έψαξες στο Google ή το YouTube πώς φιλάς;
- Ορίστε; - Στο Google ή το YouTube πώς φιλάς;
Όχι. Όχι, όχι. Το δείχνει εκεί;
Ναι. Ακριβώς.
Να κρατήσετε τα φιλιά σας για τον γάμο.
Φύλαγες όλη την εμπειρία σου για το ένα άτομο που σου προόριζε ο Θεός.
Πραγματικά εξωράιζε την κουλτούρα της αγνότητας.
Το έκανε να φαίνεται σαν μια ρομαντική, υπέροχη ιδέα.
Σκέφτηκα ότι ήρθε η ώρα να μιλήσουμε ως άντρας προς άντρα.
2009 - "ΕΝΑΣ ΓΑΜΟΣ ΠΟΛΥ ΝΤΑΓΚΑΡ" ΣΕΖΟΝ 2
Για τα πουλιά και τις μέλισσες.
Υπήρχε κάποιο CD. Ο Τζιμ Μπομπ το δίνει στον Τζος.
ΠΡΙΝ ΤΗ ΝΥΧΤΑ ΤΟΥ ΓΑΜΟΥ
"Ο ορισμός του φυσιολογικού..."
Είναι το Κάμα Σούτρα για τους χριστιανούς.
Υπάρχει μία στάση μέσα,
και οδηγίες πώς να το κάνεις καλά με το χέρι
και να είσαι πάντα διαθέσιμη.
Νομίζω ότι καταλαβαίνω πώς λειτουργεί.
- Νομίζω... - Είναι κάτι σαν τα Lego.
Εκ των υστέρων, ξέρουμε ότι
τότε, ο Τζος είχε κακοποιήσει τις αδερφές του.
Ήταν ήδη καλά εξοικειωμένος με τη σεξουαλικότητα,
και είχε ήδη περάσει από τη φάρσα της... αποκατάστασης.
Μα όταν το είδε η Αμερική, ήταν αστείο. Είναι αστείο.
Δεν έχει φωτογραφίες ή κάτι τέτοιο, αλλά είναι καλό.
Φίλε. Όχι, αστειεύομαι.
Όχι, όχι. Αρκετά. Θα έχω ένα λειτουργικό μοντέλο, σωστά;
Έχω ένα προαίσθημα ότι θα είναι πολύ σύντομος αρραβώνας.
Γιατί το λες αυτό;
Δεν νομίζω ότι ο Τζος θέλει να περιμένει.
Σ' αυτήν την κουλτούρα, δεν σου επιτρέπεται να πεις όχι
σε όποιον εμφανιστεί και πει ότι σε θέλει.
Αν ένας άντρας πει ότι σε θέλει, τότε, είναι "ο εκλεκτός του Θεού" για σένα,
και πρέπει να μάθεις πώς να προσαρμόσεις τα συναισθήματα και τις σκέψεις σου.
Έτσι, όταν ήμουν μια 18χρονη γυναίκα,
περίμενα απολύτως να είμαι
απλώς μια υποτακτική σύζυγος και μητέρα.
Και τότε, γνώρισα κάποιον στην εκκλησία.
Δεν ένιωσα αμέσως έλξη για αυτό το άτομο.
δεν ένιωθα ασφαλής με αυτό το άτομο, αλλά είχα περάσει όλη μου τη ζωή
να προσεύχομαι για τον σύζυγο που θα μου έστελνε ο Θεός.
1995 ΤΟ ΓΑΜΗΛΙΟ ΒΙΝΤΕΟ ΤΗΣ ΤΙΑ
Κι έτσι, προσάρμοσα όσα ήθελα γύρω από αυτήν την ιδέα.
ΣΥΓΧΑΡΗΤΗΡΙΑ ΤΖΟΣ ΚΑΙ ΑΝΝΑ
Θα κάνουμε τον γάμο σήμερα.
Όπως τα όρισε όλα ο Θεός, ο Τζος γίνεται η εξουσία στον γάμο.
Αυτός γίνεται η εξουσία της, όχι εγώ.
Έτσι σχεδίασε ο Θεός τη μεταβίβαση της εξουσίας.
ΜΑΪΚΛ ΚΕΛΕΡ ΠΑΤΕΡΑΣ ΤΗΣ ΑΝΝΑΣ
Οι γυναίκες δεν μπορούν να έχουν την εξουσία του εαυτού τους.
Πρέπει να έχουν μια ανδρική φιγούρα εξουσίας από πάνω τους.
Η ιδέα είναι ότι είσαι υπό την απόλυτη εξουσία του πατέρα σου
μέχρι να μεταβιβάσει αυτήν την εξουσία στον σύζυγό σου την ημέρα του γάμου σας.
Άννα, βάζεις τον εαυτό σου υπό την ηγεσία του Τζόσουα,
υποτάσσεσαι στην εξουσία του,
ακολουθείς τις οδηγίες του μέσα από τον Χριστό στις ζωές σας.
Δεσμεύεστε και οι δύο να εμπιστευτείτε στον Θεό το μέγεθος της οικογένειάς σας;
Δεσμευόμαστε.
Μπορείς να φιλήσεις τη νύφη σου.
Είχαμε έναν όμορφο γάμο.
Οι γονείς μου μού έδωσαν τον γάμο των ονείρων μου.
Πετούσα στα σύννεφα. Νόμιζα ότι ξεκινούσα να ζω το παραμύθι μου.
Θα ήθελα να σας παρουσιάσω τον κο και την κα Τζόσουα Τζέιμς Ντάγκαρ.
Είναι ο γιατρός Εντ Γουίτ.
Η αγάπη αφορά σωματική επαφή και την ευχαρίστηση να βλέπεις,
και να απολαμβάνεις με όλες τις αισθήσεις.
ΑΠΟΣΠΑΣΜΑ 17 KIDS AND COUNTING
Βλέπουμε την τελευταία τους λήψη, να μπαίνουν στο δωμάτιο του ξενοδοχείου.
Αντίο.
Είχα καταφέρει να παραμείνω αγνή. Είχα ακολουθήσει όλους τους κανόνες.
Και είχα περάσει τον αρραβώνα αποφεύγοντας τις σωματικές χαρές
προσπαθώντας να κρατηθώ για την πρώτη νύχτα του γάμου.
Τη νύχτα του γάμου μου, βιάστηκα τρεις φορές.
Και μετά από αυτό, έμαθα ότι ήμουν έγκυος.
Γιατί είναι έτσι ο γάμος; Έτσι είναι για όλους;
Πρέπει να σε πονάει τόσο πολύ η αγάπη;
Δεν είχα ιδέα τι ήταν φυσιολογικό ή φυσικό.
Δεν είχα σεξουαλική διαπαιδαγώγηση.
Ήμουν 19, και ήμουν τελείως σοκαρισμένη.
Είχα έναν βίαιο σύζυγο.
Έκανα το πρώτο μου μωρό 20 χρονών.
Το πέμπτο μωρό μου γεννήθηκε όταν ήμουν 30.
Εμπιστεύτηκα τους μέντορές μου του Γκόθαρντ,
γιατί ένιωθα ότι μπορούσα να εμπιστευθώ τη μητέρα των 10 παιδιών
της οποίας τα παιδιά κάθονταν στη σειρά και προφανώς είχαν τάξη και ιεραρχία.
Οι απαντήσεις που πήρα ήταν "Αυτά είναι τα καθήκοντά σου,
"αυτές είναι οι ευθύνες σου".
- Έλα, φύσα. - Φύσα, φύσα.
Αν τα πας καλύτερα στο να είσαι σύζυγος,
θα λύσεις τα προβλήματα του γάμου σου.
Το μωρό μου έπρεπε να κοιμάται όλη νύχτα,
γιατί αν έκλαιγε το μωρό κι ο άντρας μου δεν κοιμόταν,
θα είχαμε βιαιότητες.
Ο Μάικλ Περλ λέει να χτυπάς τα παιδιά.
Αν διαβάσεις προσεχτικά, καταλαβαίνεις ότι δεν υπάρχει όριο ηλικίας.
Τα παιδιά των φονταμενταλιστικών οικογενειών τα δέρνουν
μέχρι την ενηλικίωση.
Αυτό περιλαμβάνει τις μεγαλύτερες κόρες, και τις συζύγους.
Είναι κάτι που κάνουν οι φονταμενταλιστές στις γυναίκες τους.
Για παράδειγμα, αν ξεχάσεις να πεις "Ναι, κύριε" ή "Κύριέ μου"
όταν μιλάς στον άντρα σου, τότε, υπάρχουν συνέπειες.
Υπάρχει κάτι που συμφωνείται ως μέρος του συμβολαίου,
το συμβόλαιο οικιακής πειθαρχίας.
Υπάρχουν κανόνες για το αν επιτρέπεται ή όχι να κλαις.
Αν θα περιλαμβάνει αυτό που αποκαλούν ώρα της γωνίας,
όπου κάθεσαι σε μια γωνία.
Αν θα υπάρξει σεξ μετά ή όχι
ως διαδικασία αποκατάστασης της σχέσης.
Δεν έχει σημασία η ηλικία, το όλο θέμα είναι,
να προκαλείς πόνο μέχρι να έχεις την υποτακτική ομολογία
που θέλει ο καταπιεστής.
Όταν η εκπομπή έκανε πρεμιέρα,
αμέσως αναγνώρισα στις πεποιθήσεις τους και τις δικές μου.
Η πρώτη μου σκέψη ήταν
"Θεέ μου. Πραγματικά θα δείξουν στην Αμερική πώς είναι η ζωή μου;
"Τι θα πει η Αμερική όταν μάθει πώς ζουν αυτοί οι άνθρωποι;"
Δεν συνέβη αυτό στην πραγματικότητα.
Ήταν πολύ στημένη η παραγωγή, πολύ εξωραϊσμένο.
Το θράσος του Τζιμ Μπομπ Ντάγκαρ να λέει
"Έχω την οικογένειά μου υπό απόλυτο έλεγχο".
Ήταν τόσο σίγουροι ότι θα κρατούσαν κρυφά τα μυστικά τους
με ένα τηλεοπτικό συνεργείο, και ότι τα παιδιά τους δεν θα τους πρόδιδαν.
Δεν το πιστεύω ότι τη γλίτωσε,
και ότι ήταν δημοφιλές για όσο καιρό ήταν.
Γιατί να κάνει ριάλιτι μια οικογένεια με ένα τόσο οδυνηρό μυστικό;
ΙΟΥΝΙΟΣ 2015
Ήταν μια πολύ δύσκολη κατάσταση,
αλλά από τότε μιλήσαμε με άλλους διαφορετικούς γονείς,
και πολλές οικογένειες είπαν
ότι συνέβησαν παρόμοια πράγματα στις οικογένειές τους.
Κανείς στον κύκλο μου δεν ξαφνιάστηκε
όταν μαθεύτηκαν οι κατηγορίες για τον Τζος.
Ήταν τόσο συνηθισμένο που κανείς δεν σοκαρίστηκε.
Αυτά συμβαίνουν, οι αδερφοί το κάνουν αυτό.
ΝΤΑΓΚΑΡ: ΚΙ ΑΛΛΑ ΣΚΟΤΕΙΝΑ ΜΥΣΤΙΚΑ ΤΡΟΜΟΣ ΣΤΟ ΣΠΙΤΙ
Κρυβόμασταν από τους παπαράτσι,
και ήταν όλοι στο δωμάτιο, σε οικογενειακό συμβούλιο.
Ήταν κι ο υπεύθυνος δημοσίων σχέσεων του πατέρα μου.
- Ποιος ήταν αυτός; - Ο Τσαντ Γκάλαγκερ.
Ο Τσαντ συνεργαζόταν και με τον Μάικ Χάκαμπι.
Ήταν σύβουλος σε βαθμό που αντιπροσώπευε οικονομικά τους στόχους του Τζιμ.
Ο Τσαντ ήταν αυτός που κανόνισε το θέμα με τη Μέγκιν Κέλι,
που προσπάθησε να το φτάσει εκεί που το TLC θα συμφωνούσε στο
να προχωρήσει την εκπομπή.
Έχετε καταγραφεί ως δύο από τα θύματα του Τζος.
Ως θύματα, πρέπει να βγούμε και να μιλήσουμε.
Αυτό είναι κάτι που επιλέξαμε να κάνουμε.
Δεν μας το ζήτησαν. Μιλούσαμε με την Τζες...
Οι επιζώντες της κακοποίησης εμφανίζονται στην εκπομπή της Μέγκιν Κέλι,
και αναγκάζονται να ξαναζήσουν το τραύμα, και κάπως να το υποβαθμίσουν.
Εκ των υστέρων, δεν θα πήγαινα στη Μέγκιν Κέλι.
Ένιωσα σαν να ήμουν και πάλι σε θέση
να υποφέρω το φορτίο και το βάρος του μόνο...
Αν και προσφέρεσαι εθελοντικά, νιώθεις υποχρεωμένος να βοηθήσεις.
Πόσων χρονών ήσουν όταν ο Τζος σε άγγιξε απρεπώς;
Ήμουν 12.
Θέλω να μιλήσω προς υπεράσπισή του
ενάντια σε ανθρώπους που τον αποκαλούν παιδεραστή, ή παιδόφιλο,
ή βιαστή.
Αυτό είναι πολύ υπερβολικό, και ψέμα, πραγματικά.
Το θέμα με τη Μέγκιν Κέλι, δεν θα το έλεγα εθελοντικό.
Βασικά, σε κάλεσαν να πραγματοποιήσεις μια αποστολή αυτοκτονίας.
"Θα αυτοκαταστραφείς, αλλά πρέπει να αναλάβεις εσύ το φταίξιμο
"ώστε να συνεχίσουμε την εκπομπή, γιατί δεν γίνεται να αποτύχει".
Θα έκαναν τα πάντα για να πάρουν την απόδοση της επένδυσής τους.
Ακόμα κι αν αυτό σήμαινε παράπλευρες απώλειες.
Και με εμάς, ξέρετε, ήταν πολύ ήπιο
σε σύγκριση με όσα συμβαίνουν με κάποιες κοπέλες.
Ξέρω ότι πολλά κορίτσια βιώνουν πολύ χειρότερα.
Έτσι, στεναχωριέμαι, γιατί είναι ο μεγαλύτερος αδελφός μου που αγαπώ πολύ,
και έπρεπε να κάνω αυτήν την επιλογή για να τον συγχωρήσω, καταλαβαίνεις;
Δεν με ανάγκασε κάποιος να το κάνω.
Έπρεπε να πάρω αυτήν την απόφαση μόνη.
- Τσακωθήκατε; - Όχι.
- Τα κορίτσια κοιμόντουσαν. - Δεν το ξέραμε
μέχρι που το ομολόγησε στους γονείς μου.
Καμία σας δεν ήξερε;
- Όχι. - Κανένα από τα θύματα δεν γνώριζε...
Ένιωθα σαν να ήταν λίγο σκηνοθετημένο.
Ένιωσα σαν να ήταν ίσως λίγο επιβεβλημένο.
Η Τζιλ έχει δύναμη και επιμονή.
Δεν μένει απλώς ήσυχη και σιωπηλή,
κι έτσι εκείνη πραγματικά έκανε κάτι σχετικά με τον Τζος
και τον χτύπησε τη νύχτα που προσπάθησε να της κάνει κάτι.
Ως πατέρας τριών μικρών κοριτσιών,
ήταν μια βάρβαρη ώρα τηλεθέασης.
Ενώ υπήρξαν πολλές αντιδράσεις,
αρκετοί επίσης τον υπερασπίστηκαν.
Κυρίως λέγοντας "Όλοι κάνουν σφάλματα".
Τους υπερασπίστηκε ο καλύτερός τους φίλος, ο Μάικ Χάκαμπι.
Όταν οι Ντάγκαρ αποκαλύφθηκαν, κι ο γιος τους κακοποίησε το παιδί τους,
εσύ βασικά είπες ότι λυπήθηκες για τους γονείς τους.
Κυρία μου, να σου πω κάτι.
Δεν έχεις ιδέα για τι πράγμα μιλάς.
Δεν ξέρεις την οικογένεια, εγώ την ξέρω.
Τελείωσες.
Για μήνες, η οικογένεια παρουσίαζε ένα ενωμένο μέτωπο.
Οι αδερφές Τζέσα και Τζιλ υπερασπίζονταν τον αδερφό τους στο Fox News.
Αλλά στον απόηχο των συγκλονιστικών ειδήσεων, το TLC ακύρωσε την εκπομπή τους.
Δηλαδή, δεν διέσωσε τα πάντα. Δεν ήταν αρκετό. Ναι.
Ο Τζιμ Μπομπ πασχίζει να επαναφέρει την εκπομπή το γρηγορότερο.
Το TLC είπε "Δεν γίνεται να επικεντρωθούμε σε σένα και τη γυναίκα σου
"ή στα παιδιά και το σπίτι,
"γιατί είναι πολύ κοντά στο φλέγον θέμα".
"Θα επικεντρωθούμε στα μεγαλύτερα παιδιά, που είναι εκτός σπιτιού.
"Την Τζιλ και την Τζέσα.
"Θα το πούμε Jill and Jessa Counting On".
Counting On. Πρεμιέρα την Τρίτη, 15 Μαρτίου, στις 9:00 στο TLC.
Συζητούσαμε για το διαφημιστικό που θα γυριζόταν.
Μας πιέζουν να επιστρέψουμε.
Δεν το ήθελα, αλλά συγχρόνως, δεν έχω πει όχι στην οικογένειά μου ποτέ.
Είναι αυτή η ιστορία με τις ομπρέλες της εξουσίας.
Ήταν εδραιωμένο μέσα μου. Ένιωθα ότι αν έλεγα όχι,
δεν υπάκουα τους γονείς μου και θα μου συνέβαιναν άσχημα πράγματα.
Το ΙΒΑΖ και οι διδασκαλίες του προσελκύουν ανθρώπους σαν τον πατέρα μου,
που θέλουν αυτόν τον έλεγχο.
Μπορεί να καλλιεργήσει ένα περιβάλλον αίρεσης.
Οπωσδήποτε πιστεύω ότι οι άνθρωποι θα έλκονται από αυτό.
Ο Μπιλ Γκόθαρντ, ο Τζιμ Μπομπ Ντάγκαρ,
είναι όλοι το ίδιο πράγμα
με μια ελαφρώς διαφορετική παρουσίαση.
Ήταν η πραγματική μου ζωή που αυτοί οι άνθρωποι κατέστρεψαν,
μαζί με τους Ντάγκαρ.
Είπα "Δεν μπορούμε να κάνουμε αυτό που μας ζητάτε".
Βασικά, απάντησαν... "Λοιπόν, θα πρέπει να το κάνετε".
Δεν νομίζω ότι οι γονείς μας καταλάβαιναν
ότι συνέβαινε κάτι τρομερό σε αυτά τα εκπαιδευτικά κέντρα.
ΣΤΗ ΣΥΝΕΧΕΙΑ ΣΤΟ Ευλογημένες Οικογένειες
Οι διδασκαλίες του Γκόθαρντ αποκτούν όλο και περισσότερη δύναμη.
Ο Γκόθαρντ αρχίζει να χτίζει παντού διαφορετικά εκπαιδευτικά κέντρα.
Ανάγκαζε σχεδόν σε σκλαβιά τους νέους ανθρώπους
που δούλευαν στα κέντρα εκπαίδευσής του.
Έχτισε αυτήν την αυτοκρατορία στις πλάτες μας.
Σε κλείδωναν στο δωμάτιο προσευχής για ώρες, μέρες, μέχρι και βδομάδες.
Πρέπει να υπακούσεις.
Και θα κατέβουμε από το αεροπλάνο και θα μας συλλάβουν;
Για μένα αυτό είναι περαιτέρω εκμετάλλευση των κοριτσιών.
Δεν ήξερα πώς να πω "Δεν σε θέλω στο κρεβάτι μου".
Ό,τι ήταν καταπιεσμένο μέσα στον Γκόθαρντ, έβγαινε έξω.
Ο Μπιλ δεν παντρεύτηκε ποτέ και δεν έκανε ποτέ παιδιά.
Με έδειξε και είπε "Μην την αφήσεις να φύγει".
Το ΙΒΑΖ ενσαρκώνει το ακριβώς αντίθετο όλων όσων ισχυρίζεται ότι αντιπροσωπεύει.
Το Ινστιτούτο είχε πάρα πολλά χρήματα,
κι αν μπορούσε να ξεφορτωθεί τον Μπιλ Γκόθαρντ,
όποιος έμενε θα έπαιρνε τον έλεγχο όλων αυτών των χρημάτων.
Έπρεπε να υπογράψεις κι άλλη συμφωνία με τον μπαμπά μου.
Θα ήταν για πάντα.
Υποτιτλισμός: Κάλλια Κουζινόγλου
Επιμέλεια Γρηγόρης Αντωνίου
Downloaded from MoviesMod.org | Visit & Support